Gradonačelnik

KLASA: 363-01/18-09/32

URBROJ: 2117/01-01-18-2

Dubrovnik, 28. studenoga 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17 ) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.),gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Odluke o komunalnoj naknadi i upućuje se Gradskom vijeću Grada Dubrovnika na raspravljanje i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu, Zlatko Uršić.

Gradonačelnik

Mato Franković

DOSTAVITI:

1. Služba Gradskog vijeća, ovdje
2. Upravni odjel za komunalne djelatnosti i mjesnu samoupravu, ovdje
3. Pismohrana
4. Evidencija

Na temelju članka 95. Zakona o komunalnom gospodarstvu („Narodne novine broj: 68/18.) i članka 32. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.),Gradsko viječe Grada Dubrovnika na \_\_. sjednici, održanoj \_\_\_\_\_\_\_\_\_\_ 2018. godine, donijelo je

ODLUKU

o komunalnoj naknadi

1. OPĆE ODREDBE

Članak 1.

(1)Odlukom o komunalnoj naknadi (dalje u tekstu: Odluka) utvrđuju se:

* područja zona u Gradu Dubrovniku u kojima se naplaćuje komunalna naknada,
* koeficijenti zone (Kz) za pojedine zone,
* koeficijenti namjene (Kn) za nekretnine za koje se plaća komunalna naknada,
* rok plaćanja komunalne naknade,
* nekretnine važene za Grad Dubrovnik za koje se potpuno ili djelomično ne plaća komunalna naknada,
* opći uvjeti i razlozi zbog kojih se u pojedinaćnim slučajevima odobrava potpuno osliobađanje od plaćanja komunalne naknade,
* rješenje o komunalnoj nakandi.

Članak 2.

(1)Komunalna naknada je novčano javno davanje i prihod je proračuna Grada Dubrovnika, koja se koristi za financiranje održavanja i građenja komunalne infrastrukture.

(2)Na temelju odluke Gradskog vijeća Grada Dubrovnika sredstva komunalne naknade mogu se koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene, te za poboljšanje energetske učinkovitosti zgrada u vlasništvu Grada Dubrovnika, ako se tom odlukom ne dovodi u pitanje mogućnost održavanja i građenja komunalne infrastrukture.

Članak 3.

(1)Komunalna naknada se plaća za:

* stambeni prostor,
* garažni prostor,
* poslovni prostor,
* građevinsko zemljište koje služi obavljanju poslovne djelatnosti,
* neizgrađeno građevinsko zemljište.

Članak 4.

(1)Komunalnu naknadu plaća vlasnik nekretnine iz članka 3. ove Odluke, odnosno korisnik nekretnine ako je obveza plaćanja komunalne naknade pisanim ugovorom prenesena na korisnika, ako je koristi bez pravne osnove i/ili ako se ne može utvrditi vlasnik predmetne nekretnine.

(2)Vlasnik nekretnine solidarno jamči za plaćanje komunalne naknade ukoliko je obveza plaćanja prenesena pisanim ugovorom na korisnika.

(3)Obveznik plaćanja komunalne naknade dužan je, u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade, kao što je promjena obračunske površine ili promjena namjena nekretnine, prijaviti nastanak te obveze ili promjene podataka upravnom odjelu nadležnom za komunalne djelatnosti Grada Dubrovnika.

(4)Ukoliko obveznik komunalne naknade ne prijavi nastanak obveze plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku dužan je platiti komunalnu naknadu od dana nastanka obveze.

1. **NASELJA I ZONE U KOJIMA SE NAPLAĆUJE KOMUNALNA NAKNADA**

Članak 5.

(1)Komunalna naknada naplaćuje se na području Grada Dubrovnika, i to u naseljima:

Bosanka, Brsečine, Dubravica, Dubrovnik, Donje Obuljeno, Čajkovica, Čajkovići, Gornje Obuljeno, Gromača, Kliševo, Knežica, Komolac, Koločep, Ljubač, Lopud, Lozica, Mokošica, Mravinjac, Mrčevo, Nova Mokošica, Orašac, Osojnik, Petrovo Selo, Prijevor, Pobrežje, Rožat, Suđurađ, Sustjepan, Šipanska Luka, Šumet, Trsteno i Zaton.

Članak 6

(1)Područja zona u Gradu Dubrovniku određuju se ovisno o uređenosti i opremljenosti komunalnom infrastrukturom pojedinog područja.

(2)Prva zona područja je ono područje Grada Dubrovnika koje je najbolje uređeno i najbolje opremljeno komunalnom infrastrukturom.

(3)Obzirom na uređenost i opremljenosti određenog područja komunalnom infrastrukturom u Gradu Dubrovniku utvrđuju se 4 (četiri) zone za plaćanje komunalne naknade, i to:

1. zona - naselje: Dubrovnik,
2. zona - naselja: Nova Mokošica, Donje Obuljeno, Lozica, Orašac, Trsteno i Zaton,
3. zona -naselja: Bosanka, Brsečine, Čajkovići, Čajkovica, Gornje Obuljeno, Komolac,

Knežica, Koločep, Lopud, Mokošica, Prijevor, Rožat, Suđurađ,

Sustjepan i Šipanska Luka,

1. zona - naselja: Dubravica, Gromača, Kliševo, Ljubač, Mravinjac, Mrčevo, Osojnik,

Petrovo Selo, Pobrežje i Šumet.

1. **KOEFICIJENT ZONA I KOEFICIJENT NAMJENE**

Članak 7.

(1)Koeficijent zone (Kz) utvrđuje se obzirom na uređenost i opremljenost područja zone i za prvu zonu (Kz) je uvijek najviši, a za ostale zone, (Kz) se proporcionalno smanjuje, te (Kz) za pojedine zone iznose kako slijedi:

1. zona 1,00
2. zona 0,90
3. zona 0,70
4. zona 0,40

Članak 8.

(2)Koeficijent namjene (Kn) utvrđuje se ovisno o vrsti nekretnine za koju se plaća komunalna naknada, te iznosi za:

* stambeni prostor 1,00
* garažni prostor 1,00
* neizgrađeno građevno zemljište 0,05
* prostore kojima se koriste neprofitne organizacije 1,00

(3)Posebno se utvrđuje koeficijent namjene (Kn) 1,00 za nekretnine važne za Grad Dubrovnik a čiji su vlasnici, ili korisnici:

* Umjetnička galerija Dubrovnik,
* Dubrovačke ljetne igre,
* Kazalište Marina Držića,
* Dubrovački muzeji,
* Dubrovački simfonijski orkestar,
* Kinematografi Dubrovnik,
* Folklorni ansambl Linđo,
* Knjižnice Dubrovnik,
* Javna ustanova Športski objekti Dubrovnik,
* Javna vatrogasna postrojba Dubrovački vatrogasci
* Opća bolnica Dubrovnik
* Dom zdravlja Dubrovnik,

te za nekretnine:

* prostori u kojima se obavlja djelatnost predškolskog, osnovnog, srednjeg i visokog obrazovanja,
* prostori u kojima se obavlja djelatnost zdravstvene zaštite i socijalne skrbi.

(4)Ovisno o vrsti djelatnosti koeficijent namjene (KN) za poslovne prostore utvrđuje se za:

1. prekrcaj tereta i skladištenje, uklanjanje otpadnih voda, odvoz smeća, sanitarne i druge slične djelatnosti, skupljanje, pročišćavanje i distribucija vode **4,00**,
2. poljoprivredu, lov, šumarstvo, ribarstvo, graditeljstvo i proizvodnju hrane i pića, tekstila i tekstilnih proizvoda, kože i proizvoda od kože, kemikalija i kemijskih proizvoda, proizvoda od gume i plastike, metala i proizvoda od metala, nemetalnih mineralnih proizvoda, strojeva i uređaja, električne i optičke opreme, prijevoznih sredstava, te ostalu prerađivačku industriju, Popravak predmeta za osobnu uporabu i kućanstvo, preradu drva i proizvoda od drva, proizvodnju celuloze, papira i proizvoda od papira, izdavačku i tiskarsku djelatnost **5,00**
3. trgovinu na malo, trgovinu na veliko, djelatnost novinskih agencija, poštanske i kurirske usluge, veterinarske djelatnosti, djelatnosti medicinske i stomatološke prakse i humane medicine, ljekarnička djelatnost, opskrbu električnom energijom i plinom, filmsku djelatnost i video djelatnost, djelatnost radija i televizije, računalne i srodne djelatnosti, djelatnost auto - škole, financijsko posredovanje, banke, osiguravajuća društva, telekomunikacije, poslovanje nekretninama, hotelijerstvo, ugostiteljstvo (caffee bar, restaurant, bistro, buffet, night club, pizzeria i sl.), te kampove, vodeni i zračni prijevoz, djelatnosti putničkih agencija i turoperatora, ostale usluge u turizmu, djelatnost ostalih agencija u prijevozu, djelatnost marina, djelatnost kockanja i klađenja, djelatnosti pružanja usluge parkiranja u javnim garažama (parkirna mjesta)................................**10,00**
4. sve ostale nespomenute proizvodne djelatnosti **5,00**
5. sve ostale nespomenute neproizvodne djelatnosti **8,00**.

(5)Za hotele, apartmanska naselja i kampove koji se nalaze na području Grada Dubrovnika, visina godišnje komunalne naknade obračunata prema koeficijentu namjene iz stavka 3. ovoga članka, ne može biti veća od 1,5 % ukupnoga godišnjeg prihoda iz prethodne godine.

(6)Za građevinsko zemljište koje služi za obavljanje poslovne djelatnosti, koeficijent se namjene utvrđuje u iznosu od 10% koeficijenta namjene koji je u stavku 3. ovoga članka određen za poslovni prostor.

(7)Za poslovni se prostor i građevinsko zemljište koje služi za obavljanje poslovne djelatnosti, kad se poslovna djelatnost ne obavlja više od šest (6) mjeseci u kalendarskoj godini, koeficijent namjene umanjuje za 50%, ali ne može biti manji od koeficijenta namjene za stambeni prostor, tj. za neizgrađeno građevinsko zemljište.

(8)Kada se u poslovnom prostoru ne obavlja poslovna djelatnost, koeficijent namjene iznosi 1,00 sve do početka obavljanja djelatnosti.

Članak 9.

(1)Komunalna naknada ne plaća se za:

* nekretnine u vlasništvu ili korištenju Grada Dubrovnika u kojima se obavljaju poslovi gradske uprave,
* nerazvrstane ceste,
* groblja,
* javne zelene površine,
* zemljište šumskog rezervata otoka Lokruma,
* zemljište Arboretuma (perivoj) u Trstenom,
* zemljište kojim se koristi za odlaganje i reciklažu komunalnog otpada,
* trgove i javne prometne površine,
* sakralne građevine,
* nekretnine kojima se koriste humanitarne udruge,
* nekretnine u vlasništvu Grada Dubrovnika kojima se koriste ustanove socijalne skrbi sa smještajem za djecu i mlađe punoljetne osobe,
* građevine javne namjene u vlasništvu Grada Dubrovnika.

(2)Iznimno od odredaba stavka 1. alineja 1. i 10. ovog članka, komunalna se naknada plaća i za navedene nekretnine kad se one daju u najam, podnajam, zakup, podzakup ili na privremeno korištenje korisnicima koji su obveznici plaćanja komunalne naknade po ovoj odluci.

1. **OBRAČUN KOMUNALNE NAKANDE**

Članak 10.

1. Komunalna naknada obračunava se po četvornome metru (m²) površine nekretnine za koju se utvrđuje obveza plaćanja komunalne naknade, i to za:

* stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine ("Narodne novine", br. 40/97)
* građevinsko zemljište koje služi obavljanju poslovne djelatnosti i neizgrađeno građevinsko zemljište po jedinici stvarne površine.

1. Iznos komunalne naknade po četvornome metru (m²) površine nekretnine utvrđuje se množenjem:

* koeficijenta zone (Kz),
* koeficijenta namjene (Kn) i
* vrijednosti boda komunalne naknade (B).

(3)Godišnji iznos komunalne naknade utvrđuje se množenjem površine nekretnine za koju se utvrđuje obveza plaćanja komunalne naknade i iznosa komunalne naknade po četvornome metru (m²) površine nekretnine.

(4)Formula za obračun godišnjeg iznosa komunalne naknade je: KN = m2 x (KZ x KN x B).

1. **RJEŠENJE KOMUNALNE NAKNADE**

Članak 11.

(1)Rješenje o komunalnoj naknadi donosi upravni odjel nadležan za komunalno gospodarstvo sukladno odluci o komunalnoj naknadi i odluci o vrijednosti boda komunalne naknade.

(2)Rješenjem iz stavka 1. ovog članka utvrđuje se:

- obveznik plaćanja,

- visina komunalne naknade po m2 nekretnine,

- obračunska površina nekretnine,

- godišnji iznos komunalne naknade,

-mjesečni iznos komunalne naknade,

- način i rok plaćanja.

(3)Komunalna naknada obračunava se po m2 površine i to za stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine, a za građevno zemljište po jedinici stvarne površine.

Članak 12.

(1)Rješenje iz prethodnog članka donosi se do 31. ožujka tekuće godine, ako se odlukom gradskog vijeća Grada Dubrovnika mijenja vrijednost boda komunalne naknade ili drugi podatak bitan za izračun komunalne naknade u odnosu na prihodnu godinu kao i slučaju promjene drugih podataka bitnih za utvrđivanje obveze plaćanja komunalne naknade.

Članak 13.

(1)Vrijednost boda određuje se posebnom odlukom o visini vrijednosti boda koju donosi Gradsko vijeće Grada Dubrovnika.

1. **NAČIN I ROK PLAĆANJA KOMUNALNE NAKNADE**

Članak 14.

(1)Komunalna naknada plaća se mjesečno, a najkasnije do petnaestoga u mjesecu za tekući mjesec.

(2)Na svako zakašnjenje u plaćanju komunalne naknade obračunavaju se zakonske zatezne kamate.

(3)Ako obveznik dospjelu obvezu utvrđenu rješenjem o komunalnoj naknadi ne ispuni, rješenje će se ovršiti u postupku i na način propisan zakonom kojim se uređuju opći odnosi između poreznih obveznika i poreznih tijela koja primjenjuju propise o porezima i javnim davanjima.

1. **OSLOBAĐANJE OD PLAĆANJA KOMUNALNE NAKNADE**

Članak 15.

(1)Od obveze plaćanja komunalne naknade oslobađa se obveznik komunalne naknade za jednu funkcionalnu cjelinu stambene namjene i to:

* obveznik kojemu je bračni /izvanbračni drug poginuli ili nestali hrvatski branitelj iz Domovinskog rata,
* obveznik kojemu je dijete/posvojenik ili pastorak poginulog ili nestalog hrvatskog branitelja iz Domovinskog rata,
* obveznik koji je roditelj /posvojitelj poginulog ili nestalog hrvatskog branitelja iz Domovinskog rata,
* obveznik koji je korisnik zajamčene minimalne naknade iz evidencije Centra za socijalnu skrb,
* obveznik koji je osoba s invaliditetom trajnog tjelesnog oštećenja od 100%.

(2)Obveznik plaćanja komunalne naknade iz stavka 1. ovog članka, dužan je prilikom podnošenja zahtjeva za oslobađanje od plaćanja komunalne naknade dostaviti nadležnom upravnom odjelu nadležnom za komunalne djelatnosti dokumentaciju kojom dokazuje ispunjenje uvjeta za oslobađanje od plaćanja komunalne naknade.

(3) Obveznik plaćanja komunalne naknade iz stavka 1. alineje 4. ovog članka, dužan je dostaviti upravnom odjelu nadležnom za komunalno gospodarstvo potvrdu nadležnog tijela o korištenju minimalne zajamčene naknade za svaku kalendarsku godinu u roku od godine dana od dana podnošenja zahtjeva za oslobađanjem od plaćanja komunalne naknade kojim je ostvario pravo na navedeno oslobađanje.

Članak 16.

(1)Ukoliko upravni odjel nadležno za komunalno gospodarstvo ne raspolaže točnim podacima koji su bitni za obračun komunalne naknade, vlasnik ili korisnik nekretnine dužan je omogućiti ovlaštenoj osobi Grada Dubrovnika utvrđivanje i provjeru svih podataka bitnih za donošenje rješenja o obvezi plaćanja komunalne naknade.

(2)Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade prijaviti upravnom tijelu nastanak te obveze odnosno promjenu tih podataka.

(3)Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.

1. **PRIJELAZNE I ZAVRŠNE ODREDBE**

Članak 17.

(1)Stupanjem na snagu ove odluke prestaje vrijediti Odluka o komunalnoj naknadi ("Službeni glasnik Grada Dubrovnika", broj 9/05., 1/06., 5/11., 13/13., 12/16. i 2/18.).

Članak 18.

(1)Ova Odluka stupa na snagu osmog dana od dana objave u Službenom glasniku Grada Dubrovnika.

Predsjednik Gradskog vijeća

mr.sc. Marko Potrebica

Upravni odjel za komunalne djelatnosti i mjesnu samoupravu

KLASA: 363-01/18-09/32

URBROJ: 2117/01-03-18-1

Dubrovnik, 28. studenoga 2018.

GRADONAČELNIK GRADA DUBROVNIKA

o v d j e

PREDMET: Prijedlog Zaključka o utvrđivanju prijedloga Odluke o komunalnoj naknadi

U provedbi novog Zakona o komunalnom gospodarstvu („Narodne novine“, broj: 68/18.) koji je stupio na snagu 4. kolovoza 2018. godine, predstavnička tijela jedinice lokalne samouprave, na temelju odredbe članak 130. citiranog zakona, u roku od šest mjeseci od dana stupanja na snagu istog trebaju donijeti nove odluke o komunalnoj naknadi.

Komunalna naknada je novčano javno davanje koje se plaća za održavanje komunalne infrastrukture na području jedinice lokalne samouprave.

Komunalna naknada plaća se za stambeni prostor, garažni prostor, poslovni prostor, građevinsko zemljište koje služi obavljanju poslovne djelatnosti i neizgrađeno građevinsko zemljište, a plaća je vlasnik ili korisnik nekretnine.

Korisnik nekretnine plaća komunalnu naknadu ako je na njega obveza plaćanja komunalne naknade prenesena pisanim ugovorom, ako nekretninu koristi bez valjano pravnog osnova ili se ne može utvrditi vlasnik nekretnine.

Na temelju članka 95. Zakona, predstavničko tijelo donosi odluku o komunalnoj naknadi kojom se određuju područja zona, koeficijent zone (Kz), koeficijent namjene(Kn) za nekretnine, rok plaćanja komunalne naknade, nekretnine važne za jedinicu lokalne samouprave koje se potpuno ili djelomično oslobađaju od plaćanja komunalne naknade, kao i uvjete i razloge zbog kojih se u pojedinim slučajevima obveznici mogu osloboditi, potpuno ili djelomično, od plaćanja komunalne naknade.

Komunalna naknada obračunava se po metru kvadratnom (m2) površine nekretnine, a utvrđuje se množenjem:

* koeficijenta zone (Kz)
* koeficijenta namjene (Kn),
* vrijednosti boda komunalne naknade (B).

Za hotele, kampove i apartmanska naselja visina godišnje komunalne naknade ne može biti veća od 1,5 % ukupnog godišnjeg prihoda iz prethodne kalendarske godine ostvarene u hotelima, kampovima i apartmanskim naseljima na području grada.

Rješenje o komunalnoj naknadi donosi upravno tijelo nadležno za komunalno gospodarstvo u postupku po službenoj dužnosti sukladno odredbama odluke o komunalnoj naknadi i odluke o vrijednosti boda.

Rješenja o komunalnoj naknadi se donosi i ovršava u postupku i na način propisan Općim poreznim zakonom.

Do stupanja na snagu nove odluke o komunalnoj naknadi primjenjuju se odredbe Odluke o komunalnoj naknadi („službeni glasnik Grada Dubrovnika“, br.9/05., 1/06., 5/11., 13/13., 12/16. i 2/18.).

U svezi iznesenoga predlaže se sljedeći

Z A K L J U Č A K

1. Utvrđuje se prijedlog Odluke o komunalnoj naknadi i upućuje se Gradskom vijeću Grada Dubrovnika na raspravljanje i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu, Zlatko Uršić.

Pročelnik

Zlatko Uršić, dipl. iur.

DOSTAVITI:

1. Gradonačelnik, ovdje
2. Služba Gradskog vijeća, ovdje
3. Pismohrana
4. Evidencija

O b r a z l o ž e n j e

PRAVNA OSNOVA

U provedbi novog Zakona o komunalnom gospodarstvu („Narodne novine“, broj: 68/18.) koji je stupio na snagu 4. kolovoza 2018. godine, predstavnička tijela jedinice lokalne samouprave, na temelju odredbe članak 130. citiranog zakona, u roku od šest mjeseci od dana stupanja na snagu istog trebaju donijeti nove odluke o komunalnoj naknadi.

Komunalna naknada je novčano javno davanje koje se plaća za održavanje komunalne infrastrukture na području jedinice lokalne samouprave.

Komunalna naknada plaća se za stambeni prostor, garažni prostor, poslovni prostor, građevinsko zemljište koje služi obavljanju poslovne djelatnosti i neizgrađeno građevinsko zemljište, a plaća je vlasnik ili korisnik nekretnine.

Korisnik nekretnine plaća komunalnu naknadu ako je na njega obveza plaćanja komunalne naknade prenesena pisanim ugovorom, ako nekretninu koristi bez valjano pravnog osnova ili se ne može utvrditi vlasnik nekretnine.

Na temelju članka 95. Zakona, predstavničko tijelo donosi odluku o komunalnoj naknadi kojom se određuju područja zona, koeficijent zone (Kz), koeficijent namjene(Kn) za nekretnine, rok plaćanja komunalne naknade, nekretnine važne za jedinicu lokalne samouprave koje se potpuno ili djelomično oslobađaju od plaćanja komunalne naknade, kao i uvjete i razloge zbog kojih se u pojedinim slučajevima obveznici mogu osloboditi, potpuno ili djelomično, od plaćanja komunalne naknade.

Komunalna naknada obračunava se po metru kvadratnom (m2) površine nekretnine, a utvrđuje se množenjem:

* koeficijenta zone (Kz)
* koeficijenta namjene (Kn),
* vrijednosti boda komunalne naknade (B).

Za hotele, kampove i apartmanska naselja visina godišnje komunalne naknade ne može biti veća od 1,5 % ukupnog godišnjeg prihoda iz prethodne kalendarske godine ostvarene u hotelima, kampovima i apartmanskim naseljima na području grada.

Rješenje o komunalnoj naknadi donosi upravno tijelo nadležno za komunalno gospodarstvo u postupku po službenoj dužnosti sukladno odredbama odluke o komunalnoj naknadi i odluke o vrijednosti boda.

Rješenja o komunalnoj naknadi se donosi i ovršava u postupku i na način propisan Općim poreznim zakonom.

Do stupanja na snagu nove odluke o komunalnoj naknadi primjenjuju se odredbe Odluke o komunalnoj naknadi („službeni glasnik Grada Dubrovnika“, br.9/05., 1/06., 5/11., 13/13., 12/16. i 2/18.).